alexandrainst/scandi-wiki huggingface dataset:
Børt-Erik Thoresen

Børt-Erik Thoresen (født 5. august 1932 på Dombås, død 10. april 2011 på Lillehammer) var en norsk TV-personlighet, sanger, musiker, låtskriver og skuespiller. Han platedebuterte i 1954, og spilte også inn plater med søsteren Åse Thoresen. Han ble ansatt i Underholdningsavdelingen i NRK i 1968 og deltok i en rekke program rundt folkemusikk og gammeldans. Fra slutten av 80-tallet og til 1992 var han ved Opplandsradioen på Lillehammer. Han var gift med operasangerinnen Aase Nordmo Løvberg.

Plateinnspillinger 
 1966: Hei huskom i hei – utgitt på plateselskapet Nor-Disc 
 1966: Viser ved peisen – med Åse Thoresen, Triola
 1969: Folkelige viser – med Åse Thoresen, Triola
 1974: Ekko fra Dombås – Triola
 1975: Børt-Erik Thoresen med nogo attåt – samleplate
 1978: Hjembygdas melodi – Triola
 1977: En visebukett – med flere artister, Philips
 1984–1988: Glade minner 1 – 3 (Glad Musikk) – med Åse Wentzel og Gunnar «GP» Pedersen Disse 3 Glade minner LP ene solgte forøvrig alle til Gull
 1997: Børt-Erik Thoresen valser og viser seg..  – samleplate
 19 solosingler
 Norsktopp-favoritter 1974 nr 11 lp plate
 Slagerparaden 1960 nr 11 cd
 Bonus-CD i boken Arne Bendiksen, 2004

 TV-programmer 
TV-programmer Thoresen har vært programleder for:
 Gammaldans med nogo attåt Viser og vers Torsdagstoner Trettende dags ball Lilleputthammer Husker du med nogo attåt Ord og tone Huskom mi hei Pelle på pelles stova Familietimen Norske Danseviser TV-deltagelser 
 Dacapo Bergen Gjensynet Andreas Lunnan blir intervjuet  
 Norsk attraksjon  
 Arne Bendixen 70 år NRK  Sentrum Scene 1996 (synger)  
 Ønskedrøm kjendiskoret (synger)    

 Artistsamarbeider 
 Egil Monn-Iversen
 Frank Robert
 Oddvar Nygård                                      

 Lydbøker 
 Jacob Breda Bull (Glomdalsbruden) Jacob Breda Bull (Jørund Smed) Ole Edvard Røllvaag (Riket grunnlegges) Konferansier 
 TitanofestivalenTitano-festivalen  

 Utmerkelser 
 Frimureri

 Begravd Dombås kirke 
Begravd Dombås kirkeDombås kirke gård 

 Bibliografi 
 Viser ved peisen, Oslo 1978: Cappelen
 Ekko fra Dombås'' (ca. 1960)
Aase Nordmo Løvberg  Et sangerliv

Referanser

Eksterne lenker 
 
  Biografi i Norsk pop- og rockleksikon fra 2006
  Program fra Dombås Gammeldans fra Dombås fra 1969
  Program fra Dovre Tofte kongsgård fra 1969
  Program fra Dovre Fokstugu Fjellstugu & Dovregubbenshall fra 1969
  Program fra Dovre Hjerkinn Fjellstugu og Kongsvoll Fjellstugu fra 1969

Programledere for NRK
Norske sangere
Norske låtskrivere
Norske skuespillere
Personer fra Dovre kommune
Norske frimurere
Lapskaus

Lapskaus er en varm middagsrett laget av (opprinnelig billig) stekt eller kokt kjøtt (som regel av storfekjøtt), poteter og ulike grønnsaker og krydderier. Ingrediensene er skåret i terninger, tilsatt salt og pepper og kokt sammen til ei gryte eller stuing. Lapskaus inneholder vanligvis grønnsaker som gulrøtter, kålrot og løk og kan serveres med flatbrød eller andre typer brød. Kan også tradisjonelt bestå av diverse middagsrester.

Historikk 

Lapskaus regnes av mange som en tradisjonell norsk matrett.

Etymologi 
Ordet lapskaus har usikkert opphav, men kommer opprinnelig fra nedertysk labskaus eller labskansch og engelsk lobscouse, der det kan ha oppstått som en forvanskning av lob's course (av lob «klump» og course «rett»), det vil si «måltid for kraftkarer». 

På dansk har lapskaus blitt skrevet labskous, lobskous, lapskovs, labskov, lobscouse, lobescowes og lobscowse. Fordi retten opprinnelig ble spist av sjømenn kan den på dansk også kalles skipperlabskovs (med brød). På svensk forekommer ordet i formene lappskoj, lapskojs og lobskås.

Ordet lapskaus kan, på samme måte som saus, suppe og grøt, i overført betydning også brukes om «en rotete blanding av noe».

Typer

Brun og lys lapskaus
Brun lapskaus, laget på storfekjøtt av bedre kvalitet (bog, flat- eller rundbiff) tilsatt løk, poteter og krydder var holdt for å være en litt «finere» variant. Lys lapskaus kunne serveres med langt billigere kjøtt (avskjær, bibringe, bukstykker), med svinekjøtt eller flesk, eller helt uten kjøtt. Lys lapskaus var tilsatt poteter, og varierende grønnsaker etter hva man hadde tilgang på. Mellom disse to hovedvariantene utviklet det seg tallrike typer avhengig av vane, økonomi eller lokal tradisjon. Det er derfor ikke lett å enes om normerte oppskrifter på lapskaus.

Nordtysk labskaus/lapskaus 
Tysk labskaus, også skrevet lapskaus, er en tradisjonell matrett fra Nord-Tyskland, særlig i havnebyer som Bremen og Hamburg. Den består av kokt, saltet oksekjøtt, poteter, sild, løk, rødbete og krydder.

Engelsk lobscouse 
Engelsk lobscouse er beslektet, både etymologisk og historisk med norsk lapskaus. Det er en europeisk sjømannsrett som er populær i området rundt Liverpool.

Annet 
Lapskaus Boulevard var det folkelige kallenavnet på den tidligere norsk-amerikanske ghettoen i bydelen Brooklyn i New York i USA. Betegnelsen oppstod på 1920-tallet og omfattet særlig området langs 8th Avenue, der det ble solgt lapskaus, lefse, lutefisk, komle og annen tradisjonell norsk kost.

Referanser

Se også 
Lapskaus boulevard

Eksterne lenker 
 Ordet «Labskovs» forklart i Ordbog over det danske sprog 1700-1950 (på dansk)
 Aperitif.no om lapskaus
 Oppskrifter på lapskaus

Potetretter
Vinkelner

Vinkelner (orig. fransk sommelier, av hunkjønnsform sommelière) er en kelner med ansvar for å finne fram til og servere vin, særlig på bedre restauranter. Vinkelneren har god kjennskap til hvilke viner som passer til hvilken type mat, og vil vanligvis  også ha ansvaret for vinkjelleren.

Allerede for 2000 år siden fikk romerske soldater sin daglige rasjon av vin.  Forløperen til dagens sommelier ble brukt av romerne til å frakte vin ut til soldatene. Romerne var klar over at vin fra ulike områder hadde ulike kvaliteter, og gjennom planlegging og et nøye agronomisk arbeid etablerte de mange av Europas vinområder.

Ca 650 år e.Kr. ble det etablert munkeklostre i Europa. Munkene viste stor forkjærlighet for vindruen og et spennende arbeide startet med å perfeksjonere vinmarkene. Munkene etablerte forløperne til mange av dagens mest anerkjente vinmarker.

Ludvig den 14. var svært opptatt av kombinasjonen mellom mat og vin. Solkongen i Frankrike la dermed til rette for de første sommelierer. I tillegg til å kontrollere at vinen og maten var perfekt, ville også eventuelle forgiftningsforsøk bli oppdaget på et tidlig tidspunkt. Gjennom Ludvig den 14. ble kunsten å smake på vin utviklet og snart var sommelier etablert som en egen yrkesgruppe.

I moderne tid er sommelieren en av bedriftens mest betrodde medarbeidere, og fungerer som et bindeledd mellom kjøkkensjef, restaurantsjef, gjester og eiere. Sommelieren styrer vinkjelleren, innkjøp og salg av vin, vinmenyen/vinkart, samt opplæring av andre ansatte på vin.

I Norge er vinkelnere organisert i Norsk Vinkelnerforening.

Eksterne lenker
 Utdanning.no sin yrkesbeskrivelse av vinkelner
 Norsk sommelierutdannelse
 Beverage Academy Norge
 Norsk Vinkelnerforening

Vin
Horeca-yrker
Engsnutebiller

Hypera
 Limobius

Engsnutebiller (Hyperinae) er en gruppe av snutebiller som lever på ulike slags urter.

Utseende 
Små til middelsstore snutebiller med bred, skjellkledt kropp. Hodet er middels stort med en middels lang, slank, krum snute. Fasettøyenene er ganske store og noe utstående. Antennene er 11-leddete og knebøyde. Det innerste leddet (antenneskaftet) er noe kølleformet, antennesvøpen består av sju ledd og antennene ender i en kompakt, tre-leddet kølle. Brystskjoldet (pronotum) er bredere enn langt, mye smalere enn dekkvingene, med rundede sider, tett skjellkledt. Dekkvingene er brede, parallellsidige i de fremre 3/4, med tydelige skuldre og punktrader. De har ofte markerte lengdestriper dannet av lyse og mørke skjell. Beina er middels lange og kraftige.

Levevis 
Engsnutebillene lever på ulike slags urter, spesielt i erteblomstfamilien (Fabaceae) og skjermplantefamilien (Apiaceae). De er vanligvis noe spesialiserte, slik at hver art spesialiserer seg på en familie eller slekt av vertsplanter. Hypera postica kan gjøre noe skade på kløver, ellers er denne underfamilien av liten økonomisk betydning. Larvene til engsnutebillene skiller seg fra de fleste snutebillelarver ved at de spiser på utsiden av plantene, ikke inne i dem.
Den søramerikanske arten Phelypera distigma, som har larver som lever på bladene av et tre, er uvanlig i og med at larvene lever mange sammen i likhet med mange sommerfugler og planteveps. De danner sirkler for å forsvare seg om de blir angrepet. Når de skal forflytte seg fra et tre til et annet, skjer det som et "tog" der hver larve følger tett etter den forrige.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien engsnutebiller, Hyperinae Lacordaire, 1863
 Stammen Cepurini Capiomont, 1867
 Stammen Hyperini Lacordaire, 1863
 Slekten Hypera Germar, 1817  – 15 arter i Norge:
 Hypera adspersa (Fabricius, 1792)
 Hypera arator (Linnaeus, 1758)
 Hypera denominanda (Capiomont, 1868)
 Hypera diversipunctata (Schrank, 1798)
 Hypera meles (Fabricius, 1792)
 kløvergnager Hypera nigrirostris (Fabricius, 1775)
 Hypera obovata (Csiki, 1934)
 Hypera plantaginis (Degeer, 1775)
 lusernegnager Hypera postica (Gyllenhal, 1813)
 Hypera rumicis (Linnaeus, 1758)
 Hypera suspiciosa (Herbst, 1795)
 Hypera venusta (Fabricius, 1781)
 Hypera viciae (Gyllenhal, 1813)
 Hypera vidua Gené, 1837
 Hypera zoilus (Scopoli, 1763)
 Slekten Limobius Schönherr, 1847
 Limobius borealis (Paykull, 1792)
 Slekten Herpes Bedel, 1874 - usikke rplassering
 Slekten Xeda Pascoe, 1873 - usikker plassering

Referanser

Kilder 
 Fitzgerald, T.D.: Social Caterpillars

Eksterne lenker 
 

Snutebiller
Dyr formelt beskrevet i 1863
Lough Ree

Lough Ree (Loch Rí på irsk, tidligere Loch Ríbh) er en innsjø (engelsk: lough) sentralt på den øya i Irland. Ree er den nest største av tre store innsjøer på elven Shannon, den største er Lough Derg og den tredje er Lough Allen. Det er også flere mindre sjøer langs elven.

Lough Ree fungerer som grense mellom grevskapene Longford og Westmeath (begge i provinsen Leinster) på den østlige siden og Roscommon i provinsen Connacht på den vestlige siden.

Innsjøen er et populært utfartssted for fiske og båtliv. Det drives kommersielt fiske etter ål. Byen Athlone ligger ved sørenden av innsjøen, og har også en liten havn. Innsjøen er del av kanalsystemet for småbåter i Irland som gjør det mulig å komme til havet utenfor Limerick og gjennom Grand Canal (Irland) og Royal Canal som begge går til Dublin, og nordover til Belleek nordøst i Lough Erne. Ved nordenden av sjøen ligger den lille byen Lanesboro.

På øya Inchcleraun (Inis Cloithreann) som ligger i den nordlige delen av innsjøen, lå et kloster fra tidlig kristen tid, og det finnes fortsatt rester av flere gamle kirker på øya. Ifølge gamle irske legender var det på denne øya at dronning Medb ble drept. Vikinghøvdingen Thorgest brukte området rundt sjøen som base for sine herjinger rundt 840. Han ble tatt til fange og druknet i Lough Owel av Mael Sechnaill mac Mail Ruanaid.

Ree
Longford
Westmeath
Roscommon
Ronny Rosenthal

Ronny Rosenthal (hebraisk: רוני רוזנטל;  født 11. oktober 1963) er en fotballspiller fra Israel som har spilt for blant annet Liverpool og  Tottenham Hotspur. Han begynte karrieren i Maccabi Haifa i 1983 og avsluttet den i Watford i 1999. Rosenthal var særlig sterk på kontringer.

Klubber 
  Maccabi Haifa (1983-1986)
  Club Brugge (1986-1988)
  Standard Liège (1988-1990)
  Luton Town (1990)
  Liverpool  (1990-1994)
  Tottenham Hotspur  (1994-1997)
  Watford  (1997-1999)

Referanser

Eksterne lenker 
 

Israelske fotballspillere
Fotballspillere for Maccabi Haifa FC
Fotballspillere for Club Brügge
Fotballspillere for Liverpool FC
Fotballspillere for Luton Town FC
Fotballspillere for Standard Liège
Fotballspillere for Tottenham Hotspur FC
Fotballspillere for Watford FC
Fødsler i 1963
Mark Draper

Mark Draper (født 11. november 1970) er en tidligere fotballspiller fra England.

Mark Draper debuterte som profesjonell fotballspiller for Notts County F.C. i 1988. I 1994 ble Draper solgt til Leicester City F.C. Hans gode form der tiltrakk oppmerksomheten til Aston Villa F.C. som kjøpte han for 3,25 millioner pund. På den måten fikk Mark Draper fortsette å spille i Premier League selv om Leicester City rykket ned. I 1999-2000 sesongen fikk Draper lite spilletid og var en kort stund på lån til Rayo Vallecano i Spania. 

Senere ble han kjøpt av Southampton F.C. før han la opp i 2003.

Referanser

Eksterne lenker 
 

Engelske fotballspillere
Fotballspillere for Notts County FC
Fotballspillere for Leicester City FC
Fotballspillere for Aston Villa FC
Fotballspillere for Rayo Vallecano
Fotballspillere for Southampton FC
Personer fra distriktet Erewash
Fødsler i 1970
Lough Derg

For innsjøen ved samme navn i Donegal se Lough Derg
Lough Derg (irsk: Loch Deirgeirt) er den nest største innsjøen (engelsk: lough'') i Irland (etter Lough Corrib) og den tredje største innsjøen i hele Irland (den største er Lough Neagh). Det er en lang og relativt smal innsjø som ligger mellom grevskapene Tipperary i øst, Galway i nordvest og Clare i sørvest. Dergh er den siste av tre store innsjøer på elven Shannon, de andre to som ligger lenger nord er Lough Ree og Lough Allen. 

Noen av byene og tettstedene ved innsjøen er Garrykennedy, Portumna, Killaloe, Dromineer, Terryglass og Mountshannon.

På sitt dypeste er innsjøen 36 meter dyp, og den dekker et område på 118 kvadratkilometer. Der hvor Lough Derg renner ut i Shannon er det stor høydeforskjell, dette var hovedgrunnen til at verdens på det tidspunkt største vannkraftverk Ardnacrusha ble etablert i 1927.

På 1800-tallet var Lough Derg en viktig ferdselsåre mellom havnen i Limerick og Dublin, hvor trafikken gikk gjennom kanaler i de sentrale delene av Irland. Innsjøen er farbar for båter langs hele sin lengde på 40 kilometer, noe som gjør den populær for større lystbåter, seiling og fisking. 

Innsjøen er del av kanalsystemet for småbåter i Irland som gjør det mulig å komme til havet utenfor Limerick og gjennom Grand Canal (Irland) og Royal Canal som begge går til Dublin, og nordover til Belleek nordøst i Lough Erne.

Universitetet i Limerick har et aktivitetssenter ved sjøen, like utenfor Killaloe. Det blir blant annet brukt til kano- og kajakkpadling og vindsurfing.

Eksterne lenker 
 Om vannveiene i Irland

Derg
Galway
Clare
Tipperary
Martin Elvestad

Martin Elvestad (født 26. juli 1989) er en norsk fotballspiller som spiller for Kvik Halden. Han tidligere spilt for Tune, Berg IL og Fredrikstad. Han skrev under for Kvik Halden 18. august 2011.

Elvestad går på Toppidrettslinja ved  St. Olav videregående skole. Mai 2007 dro han på treningsleir til Lisboa med G-18 landslagstroppen i fotball.

Referanser

Eksterne lenker 
 
 Martin Elvestads spillerprofil på ffksupporter.net

Norske fotballspillere
Fotballspillere for Fredrikstad FK
Lough Derg (Donegal)

For den større innsjøen på elven Shannon se Lough Derg

Lough Derg (irsk Loch Dearg «den røde sjøen») er en liten innsjø (engelsk: lough) i grevskapet Donegal i Irland. 

I midten av innsjøen er det en liten øy kjent som Station Island eller Sankt Patricks Purgatorium som i lang tid har vært et valfartssted for pilegrimer. Pilegrimene faster (blir bare tillat et måltid per dag) og går barbeint rundt restene av munkeceller i løpet av det standard tre dagers oppholdet på øya. Den første natten må gjennomføre en vigilie, holde seg våke hele natten og be kontinuerlig. De tradisjonelle tredagers pilegrimsoppholdene gjennomføres fra 1. juni til 15. august hvert år.

Derg Donegal
Donegal
Katolske valfartsmål
Demokratisk arbeiderparti

Demokratisk arbeiderparti (hangul: , hanja: , rr: Minju Nodong-dang, mr: Minju Nodong-tang) var et sosialdemokratisk og nasjonalistisk politisk parti i Sør-Korea.

Partiet ble etablert i januar 2000 i et forsøk på å etablere en politisk fløy for den yngste av de to sørkoreanske faglige sammenslutningene, Den koreanske konføderasjonen av fagforeninger (Minju Nochong), som ansees som mer venstreorientert enn den andre og dobbelt så store faglige sammenslutningen, Føderasjonen av koreanske fagforeninger (FKTU).

Parlamentsvalget 2004 var partiets første valg, og det fikk ti mandater, hvilket ble halvert ved parlamentsvalget 2008. Senere har partiet vunnet ytterligere ett mandat. Etter presidentvalget 2007 brøt en fløy ut av partiet og dannet Det nye framskrittspartiet i protest mot Demokratisk arbeiderpartis nasjonalistiske linje. Et forsøk på å slå sammen de to partiene i 2011 feilet, og Det nye framskrittspartiets eneste mandat i nasjonalforsamlingen, valgt inn i et samarbeid med Demokratisk arbeiderparti i Ulsan, Cho Seung-soo, valgte deretter å melde seg inn i Demokratisk arbeiderparti.

Partiet hentet det meste av sin støtte i Sør-Gyeongsang og blant bønder, industriarbeidere samt intellektuelle.

Partiet slo seg sammen med to andre partier på venstresiden, People's Participatory Party og deler av Det nye framskrittspartiet og etablerte det nye partiet Det forente framskrittspartiet 6. desember 2011.

Se også 
Politiske partier i Sør-Korea
Valg i Sør-Korea

Referanser

Eksterne lenker 
 

Tidligere politiske partier i Sør-Korea
Sosialdemokratiske partier
Politiske partier etablert i 2000
Politiske partier nedlagt i 2011
2000 i Sør-Korea
2011 i Sør-Korea
Ole Lilloe-Olsen

Ole Andreas Lilloe-Olsen (født 27. april 1883 på Østre Grefsen gård, Vestre Aker, død 29. april 1940 i Vestre Aker) ble skytterkonge for Oslo Østre skytterlag under Landsskytterstevnet på Kongsvinger i 1918. Ellers er nok Lilloe-Olsen bedre kjent som sportsskytter, og da spesielt for sine fem olympiske gullmedaljer i løpende hjort, både lagskyting og individuelt. Med dette er Lilloe-Olsen Norges største sommerolympier gjennom tidene.

OL-medaljer 
 1920  Antwerpen –  Gull i skyting, 100 meter løpende hjort dobbeltskudd
 1920  Antwerpen –  Gull i skyting, 100 meter løpende hjort dobbeltskudd lagskyting (Norge)
 1920  Antwerpen –  Gull i skyting, 100 meter løpende hjort enkeltskudd lagskyting (Norge)
 1924  Paris –  Gull i skyting, 100 meter løpende hjort dobbeltskudd
 1924  Paris –  Gull i skyting, 100 meter løpende hjort enkeltskudd lagskyting (Norge)
 1924  Paris –  Sølv i skyting, 100 meter løpende hjort dobbeltskudd lagskyting (Norge)

Øvrige meritter 
 3 verdensmesterskap lag løpende hjort
 Nordisk mester løpende hjort
 Nordisk mester miniatyrskyting stående 1923
 Nordisk mester duellpistol 1922
 Norsk mester leirdueskyting 1936

Referanser

Kilder 
 Skytterboka 2005-2006, utgitt av Det frivillige skyttervesen

Eksterne lenker 
 
 Det frivillige Skyttervesens hjemmesider
 Slektsside med historien om Ole A. Lilloe-Olsen

Norske skyttere
Olympiske mestere for Norge
Olympiske sølvmedaljevinnere for Norge
Medaljevinnere under Sommer-OL 1920
Deltakere for Norge under Sommer-OL 1920
Skyttere under Sommer-OL 1920
Medaljevinnere under Sommer-OL 1924
Deltakere for Norge under Sommer-OL 1924
Skyttere under Sommer-OL 1924
Personer fra Oslo
Fødsler i 1883
Dødsfall i 1940
Kongepokalvinnere i skytesport
Olympiske medaljevinnere i skyting
Store Andst

Store Andst er en liten by i Sydjylland med 719 innbyggere (2011). Den ligger i Andst Sogn i Vejen kommune.

Store Andst vokste opp rundt Andst kirke, som ligger høyt midt i byen. Mot vest avgrenses byen av skrentene mot Gamst. En utløper av engarealet går gjennom byen og skiller den klart i en nordlig og sørlig halvdel. Byen hører til Region Syddanmark og ligger mellom Vejen og Lunderskov.

Store Andst har sin egen lokalavis, kalt Andst Avisen. Den har eksistert siden 2003.

Historie 
Store Andst var i flere århundre et fast stopp for reisende mellom Kolding og Ribe.

I Store Andst lå en rytterskole opprettet av Frederik IV. Rytterskoletavlen henger i dag ved hovedinngangen til Andst skole.

Landskapet rundt Store Andst ble skapt under siste istid. Gjennom årtusener har isen beveger seg frem og tilbake, som følge av varme og kalde perioder. Under isen skjedde det avleiringer av stein og jordmorene. Slik ble Lyngbakken skapt. Flod av smeltevann har skapt en tunneldal hvor bekken Andst går.

I perioden 1841–1896 hørte Andst ikke til Vejen kommune, men var en egen kommune med Gesten. Kommunen ble kalt Andst-Gesten kommune.

I 1896 ble den hetende Andst kommune og i 1970 ble den en del av Vejen kommune.

Historiske gatenavn 
 Markdannersvej – oppkalt etter Caspar Markdanner
 Frederiksbergvej – Da Frederik IV var på vei til Ribe
 Ryttervej – oppkalt etter en gammel rytterplass

Eksterne lenker 
 
 St. Andst by og sogn
 Andst.info
 Vejen Kommune

Byer i Region Syddanmark
Vejen kommune
Kunstig virkelighet

Kunstig virkelighet, eller virtuell virkelighet (etter det engelske virtual reality, ofte forkortet VR), er en datateknologi som lar brukeren påvirke og bli påvirket av et dataskapt miljø  som skal etterlikne en virkelighet. De fleste «miljøene» med kunstig virkelighet omfatter både syns- og lydinntrykk og blir vist på en skjerm eller gjennom et spesielt stereoskopisk apparat. 

Markedet for utvidet virkelighet (AR) og VR har allerede blitt et milliard dollarmarked, og det forventes å vokse godt over et 120 milliarder dollarmarked i løpet av få år.

Se også 
 Nettsamfunn
 Hypervirkelighet
 Datasimulering

Referanser

Eksterne lenker 
 
 Framtiden for kunstig virkelighet (på engelsk)  
 Virtual Reality (Springer) Editors-in-Chief: Daniel Ballin; Robert Macredie; John Vince; Suzanne Weghorst.
 Virtual Human Interaction Lab at Stanford Description of projects examining social interaction in VR.
 3D Simulation, Computational Nanomechatronics Lab – CAN
 Articles on Virtual Reality from Science Daily.
 VResources: Virtual Reality News/Resources/Reviews for Virtual Reality, Simulation and 3D Visualization
 VR Lecture Materials by Professor Wayne E. Carlson, Ohio State
 Science@NASA Article:"Whatever Happened to...Virtual Reality? 
 Virtual reality at Future Wiki – Speculation and overview of future developments.
Australian Labor Party

Australian Labor Party (ALP) (norsk: Australias arbeiderparti) (grunnlagt i 1891) er et sentrum-venstre sosialdemokratisk politisk parti i Australia. Partiet er Australias eldste politiske parti og har stilt til valg ved føderale valg siden 1901. Partiets hovedmotstandere er den liberal/nasjonale koalisjonen. Labour hadde vært i opposisjon siden 1996, etter å ha sittet i regjering siden 1983. Labor har hatt makten i alle Australias seks delstater og begge de to territoriene siden 6. mars 2002.  

Labor vant det føderale valget den 24. november 2007 og partiets leder, Kevin Rudd, ble landets nye statsminister. Partiet ville dermed, for første gang i sin historie, kontrollere alle delstater, territorier, samt føderalt nivå samtidig, noe ikke noe annet parti tidligere hadde gjort.

Føderale partiledere
 Chris Watson 1901−1908 (Statsminister 1904)
 Andrew Fisher 1908−1915 (Statsminister 1908−1909, 1910−1913, 1914−1915)
 Billy Hughes 1915−1916 (Statsminister 1915−1923, ekskludert 1916 !)
 Frank Tudor 1916−1922
 Mathew Charlton 1922−1928
 James Scullin 1928−1935 (Statsminister 1929−1932)
 John Curtin 1935−1945 (Statsminister 1941−1945)
 Ben Chifley 1945−1951 (Statsminister 1945−1949)
 Dr H.V. Evatt 1951−1960
 Arthur Calwell 1960−1967
 Gough Whitlam 1967−1977 (Statsminister 1972−1975)
 Bill Hayden 1977−1983
 Bob Hawke 1983−1991 (Statsminister 1983−1991)
 Paul Keating 1991−1996 (Statsminister 1991−1996)
 Kim Beazley 1996−2001
 Simon Crean 2001−2003
 Mark Latham 2003−2005
 Kim Beazley 2005−2006
 Kevin Rudd 2006−2010 (Statsminister 2007−2010)
 Julia Gillard 2010-2013 (Statsminister 2010−2013)
 Kevin Rudd 2013−2016 (Statsminister juni 2013−september 2013)
 Bill Shorten 2016−2019
 Anthony Albanese 2019− (Statsminister 2022− )

Eksterne lenker
 

Labor
Sosialdemokratiske partier
Politiske partier etablert i 1891
1890-årene i Australia